Apomorfiini

Apomorfiini (Suomessa mm. kauppanimillä Apogo, Apomorphine Olinka ja Dacepton) on morfiinista johdettu ei-narkoottinen dopamiiniagonisti, joka vaikuttaa samalla tavoin kuin dopamiini. Suun kautta nautittuna se voi vaurioittaa maksaa, siksi se annostellaan tavallisimmin ihonalaisesti.
Sen kolme tärkeintä käyttöaluetta ovat:
 Parkinsonin taudin hoidossa
 impotenssin hoidossa
 oksennusaineena

Apomorfiinin on myös todettu auttavan syvässä koomassa olevien herättämisessä annosteltuna tipan kautta pitkän ajan kuluessa.

Apomorfiinia valmistetaan kuumentamalla morfiinia 150 °C suljetussa astiassa vahvan suolahapon kera. Tuloksena on valkeaa jauhetta, joka liukenee alkoholiin. Vesiliuoksessa seos on aluksi väritöntä, mutta voi ilman ja valon vaikutuksesta muuttua vihreäksi; tuotetta ei saa tällöin käyttää.

Lähteet

Aiheesta muualla 
PubChem: Apomorphine 
Kyoto Encyclopedia of Genes and Genomes (KEGG): Apomorphine 

Heterosykliset yhdisteet
Alkaloidit
Parkinsonin taudin lääkkeet
Erektiohäiriölääkkeet
Alfasalpaajat